Transportni erektor-lanser
<s>Transportni erektor-lanser (akr.</s><s>TEL) je vrsta vojnog vozila koje služi za transport, podizanje i lansiranje raketa.</s><s>Najčešće se rabi za raketno-artiljerijske sisteme, taktičke i strateške bojišne projektile (uključujući interkontinentalne), ali i za sisteme zemlja-zrak (npr. S-300 i MIM-104 Patriot).</s><s>Također se rabi i za svemirske rakete-nosače.</s><s>Prednost mobilnog TEL-a u odnosu na klasične statične lansere (rampe ili silose) je teža detekcija za neprijateljsku stranu što ih čini kompliciranijom metom za avijaciju i krstareće projektile.</s><s>Naizgled jednostavan koncept TEL-a tehnološki je izuzetno kompleksan jer se vozilo mora prilagoditi velikoj nosivosti (do 50 tona) i dimenzijama (do 20-ak m), mora imati moćan i pouzdan hidraulički pogon (što dodatno povećava masu), te biti izrađeno od vatrostalnih materijala koji će ga pri lansiranju zaštititi od mlaza raketnog motora.</s><s>Iz potonjih razloga kotači se (kao najosjetljiviji dio) prije lansiranja oblažu zaštitom kako ne bi došlo do zapaljenja, dok drugi vid kretanja uključuje gusjenice.</s><s>Srodne konfiguracije transportnom erektor-lanseru su TELAR koji uz tri navedene funkcije dodatno sadrži i radar, te TLAR koji je bez mogućnosti podizanja jer su rakete konstruktivno položene u kosi/vertikalni položaj za lansiranje (npr. ruski sistem TOR M1).</s><s>U američkoj vojnoj nomenklaturi za TEL se ponekad koristi i sinonim MEL (mobilni erektor-lanser).</s>

<s>Modeli 
  WS-51200
  MAZ-543
  MAZ-7917
  MZKT-79221
  BGM-109G</s>

<s>Vanjske veze</s>

<s>Delory, Stéphane (2012): An essential aspect of ballistic proliferation: transporter erector launchers (TEL) , Centre d'Etudes de sécurité internationale et de maitrise des armements</s>

<s>Vojna vozila
Erektor-lanser</s>

